Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 545/12/8802	Košice I, 9.12.2013
EEČ : 2-63-270-2013

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 800,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: občianske združenie Starí lietajúci psi 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ORP-XXXXX/SM-KE-2012.
- od konca mesiaca december roku 2011 do mesiaca marec roku 2012 v Košiciach na Námestí Osloboditeľov pod zámienkou finančného zisku opakovane uviedol do omylu XXXXX, pričom od nej vylákal 16 ks rôznych zlatých šperkov, ktoré mu dobrovoľne vydala a  ktoré následne odpredal,  peniaze využil pre vlastnú potrebu, 8 ks zlatých šperkov vrátil, čím takto poškodenej nevrátením zostávajúcich 8 ks zlatých šperkov spôsobil škodu vo výške  800,-EUR

Odôvodnenie: 
Uznesením povereného príslušníka Obvodného oddelenia PZ XXXXX - XXXXX sp. zn. ČVS:ORP-XXXXX/SM-KE-2012 zo dňa 14.09.2012 bolo začaté trestné stíhanie  a uznesením toho istého orgánu zo dňa 28.11.2012 vznesené obvinenie ml. XXXXX pre  prečin podvodu podľa  § 221 ods. 1 Trestného zákona.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený ml. XXXXX spáchanie skutku priznal, a to jednak v prípravnom konaní, tak pred mediačným úradníkom v rámci konania o zmieri. V podstate uviedol, že zlaté veci zakladali spolu s XXXXX do záložne. XXXXX ich žiadala naspäť, čo podmieňoval tým, že ona mu donesie iný zlatý predmet a on jej vráti ostatné. Keď mu XXXXX volala, vyhýbal sa jej a zatajoval sa. Neskôr všetko povedal mame a začalo sa to riešiť. Peniaze, ktoré obdržal zo záložne, použil pre vlastnú potrebu.

V podstate zhodne vypovedala XXXXX, tiež zakonní zástupcovia. Veci odovzdávala dobrovoľne. 

	Obvinený a poškodená uzavreli (za účasti zákonných zástupcov) dňa 22.11.2013 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný. 

	Dňa 12.03.2012 obvinený zložil peňažnú sumu vo výške 100,- EUR na depozitný účet  Krajskej prokuratúry v Košiciach č. ú. XXXXX určenú vo výške 50 % na peňažnú pomoc obetiam trestnej činnosti a 50 % t.j. 50,- EUR pre  občianske združenie Starí lietajúci psi - Old flying dogs, so sídlom Lomonosovova 8, XXXXX, číslo účtu XXXXX. 
Táto suma je primeraná závažnosti spáchaného trestného činu.

Zároveň bola uhradená spôsobená škoda vo výške 800,- EUR poštovou poukážkou v prospech poškodeného XXXXX  dňa 16.11.2013.

	Obvinený ml. XXXXX a poškodená ml. XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý je pozitívne hodnotený z ÚPSVaR XXXXX, nemá záznam v registri trestov,  na jeho osobné a majetkové pomery, som dospel k záveru, že takýto spôsob rozhodnutia je dostačujúci.

Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná .

JUDr. Ľuboš Kmec
prokurátor